Златен Брег

Златен Брег (IPA: [kot dɔʁ]) — департман во регионот Бургундија-Франш-Конте во североисточна Франција. Во 2016 година, имал население од 533.213 жители. Нејзина префектура е Дижон, а потпрефектури се Бон и Монбар. Историја Златниот Брег е еден од првичните 83 департмани создадени за време на Француската револуција на 4 март 1790 година. Формирана е од дел на поранешната провинција Бургундија. Географија Департманот е дел од сегашниот регион Бургундија-Франш-Конте. Опкружен е со департманите Јон, Ниевр, Сан-и-Лоара, Јура, Об, Горна Сона и Горна Марна. Верига од ридови наречена Плато де Лангр се протега од североисток кон југозапад преку департменот на север од Дижон и продолжува кон југозапад до истоимената косина. Тоа е падина свртена на југоисток на оваа косина, каде што се наоѓаат прочуените бургундски лозја. Западно од Платото де Лангр, кон Шампањ, лежи густо пошуменото подрачје Шатијоне. На југоисток од платото и косината, департманот лежи во широката долина со рамно дно на средниот тек на Сона. Департманот ги опфаќа реките: Сона Сена извира на јужниот крај на Платото де Лангр. Уш извира на падината на косината и се влева во Сона преку Дижон. Армансон извира на падините на косината и тече кон северозапад. Ару извира нападините на косината на јужниот крај на департманот. Клима Климата на департманот е умерена, со обилен дожд на западната страна од централниот дел. Политика Претседател на Генералниот совет е Франсоа Соваде од Новиот центар. Тековни претставници во Националното собрание Економија Ова е врвен винарски регион во Франција. Ги произведува најубавите светски и дефинитивно најскапите вина пино ноар и шардоне од некои од најригорозно и макотрпно (благодарение на многуте манастири во регионот) класифицирани лозја во светот. Виното од Златниот Брег му било омилено на императорот Карло Велики. Други култури вклучуваат житарици и компири. Во департманот се одгледуваат и овци и говеда. Регионот е познат по дижонскиот сенф. Во областа има рудници за јаглен и тешка индустрија, вклучувајќи ја индустријата за челик, за машини и за земјени садови. Најразвиени индустрии во Златниот Брег се: земјоделство и храна (14% од вработените) металургија и производство на метали (12% од вработените) хемикалии, гума и пластика (12% од вработените) фармаколошка електрични и електронски компоненти и опрема индустрија за дрво и хартија. Демографија Движење на населението од 1791 година: Туризам Некои од главните туристички атракции се готската опатиска црква Сен-Сена-Лабеи и романескната опатиска црква во Солие, како и Шато де Биси Рабитин во Биси-ле-Гран. Опатија Сито, седиште на Систеркискиот ред, лежи на исток од Нуи-Сен-Жорж на југ од департманот. Поврзано Француско вино Кантони во департманот Златен Брег Општини во департманот Златен Брег Наводи Надворешни врски (на француски) Prefecture website Архивирано на 18 февруари 2006 г. (на француски) Council website Архивирано на 10 јуни 2018 г. (на англиски) Cote-d'Or на Curlie (англиски) (на француски) Photos Gallery of Dijon and the Côte D'or